ওবামা বলেন, ‘‘যতই আল-কায়েদা বা আইএস কিংবা আইএসআইএলের মতো সন্ত্রাসী সংগঠনগুলোকে আমরা নির্মূল করতে ব্যবস্থা নেই- না কেন, আগামী এক দশকেও এই সমস্যা থেকে বেরিয়ে আসা যাবে না। আইএস, আল-কায়েদা বা আইএসআইএল নির্মূল হলেও, নতুন নতুন ছাতার তলায় নতুন নতুন সন্ত্রাসবাদী সংগঠন গজিয়ে উঠবে। আর তারা পাকিস্তান ও আফগানিস্তান-সহ এশিয়ার একটা বড় অংশ, আফ্রিকা, মধ্য আমেরিকা ও মধ্য প্রাচ্যের বেশ কয়েকটি দেশকে তাদের সন্ত্রাসবাদী কাজকর্ম চালানোর জন্য একেবারে শান্তির স্বর্গ বলেই জানে। আরও অন্তত একটা দশক ধরে তারা ওই সব দেশে তাদের নাশকতামূলক কাজকর্ম চালিয়ে যাবে।”